stanford-oval/wikipedia huggingface dataset:
הכוכב האדום (מערכת הפעלה)
היסטוריה > גרסה 3.0

ב-15 באפריל 2012 יצא גרסה 3 של "הכוכב האדום", שכלל שינוי משמעותי בעיצוב מערכת ההפעלה כך שייראה כמו המקינטוש.
מערכת הפעלה זו הגיעה עם תמיכה בכתובות IPv4 ו-IPv6, עם תוכנות מותקנות מראש העוקבות אחרי פעילות האזרחים. במידה ומשתמש מנסה לחסום מנגנוני אבטחה מותקנים מראש, מערכת ההפעלה קורסת ומופעלת מחדש תוך כדי הקפצת הודעות שגיאה. מבין הדרכים לעקוב אחרי פעילות המשתמשים, המערכת כוללת גם כלי סימון עבור התקנים חיצוניים, על מנת לגלות העברת מדיה, לרוב מדיה מודלף שמגיע לרשת הצפון-קוריאנית מהמערב, וכן הדלפות מהרשת הצפון-קוריאנית החוצה. במערכת ההפעלה יש גם "אנטי-וירוס" פנימי, המוחק קבצים מצונזרים שנשמרו על המחשב מרחוק על ידי השירות החשאי הצפון-קוריאני.
במערכת ההפעלה יש קבוצת מנהלים, אך בניגוד למערכת לינוקס שולחנית רגילה, למשתמש אין גישה למשתמש root כברירת מחדל. על מנת לקבל גישה למשתמש root יש צורך להשתמש בכלי פנימי הנקרא "rootsetting", אבל גם באמצעות משתמש root לא ניתן לגשת לכלל קובצי מערכת ההפעלה - בניגוד לכלל מערכות GNU/Linux המוכרות, ובמערכת ההפעלה יש כלים מובנים לסריקת קובצי מערכת לבדיקה אם הם לא שונו בצורה כזו או אחרת.
מערכת ההפעלה מגיעה גם עם גרסה אחרת לתוכנות משרד מבוססות OpenOffice, הנקראת Sogwang Office.
גרסה זו של "הכוכב האדום" היא הגרסה היחידה שהודלפה במלואה לרשת. הגרסה הודלפה על ידי זאמיס קלארק ("SlipStream"), חוקר אבטחה והאקר בריטי, אשר בין היתר גם אחראי לדליפות נוספות כמו הדלפת פרטי המשתמשים של vtech, ההדלפות והפריצות לשרתי מיקרוסופט והדלפות המידע הגדולות בנינטנדו.
היסטוריה > גרסה 4.0

על פי הפיונגיאנג טיימס, בינואר 2019 פותחה הגרסה הרביעית מערכת "הכוכב האדום", הכוללת תמיכה מלאה בהתחברות לרשת הצפון-קוריאנית, עם כלי מערכת נוספים.
ביוני ויולי 2020, עיתון NKEconomy הדרום-קוריאני השיג את ידו על עותק של גרסה זו, ופרסם סדרת כתבות עליה.
ראו גם

נאנארה
אינטרנט בקוריאה הצפונית
הערות שוליים

↑  שגיא כהן, "הצבא שגונב כסף כדי למלא את קופת המדינה", באתר ynet, 28 במאי 2017
↑  הראל מנשר וגיל ברעם, פעילות הסייבר של קוריאה הצפונית סקירת המצב העדכנית ומבט קדימה, בהוצאת אוניברסיטת תל אביב, ICRC וסדנת תל אביב למדע, טכנולוגיה וביטחון, ספטמבר 2020 (עמוד 11)
↑  "Apple's Mac OSX imitated in latest North Korea system". BBC News (באנגלית בריטית). 2014-02-05. נבדק ב-2017-08-31.
↑    Matthew Sparkes, ‏North Korean computers get 'Apple' makeover, The Telegraph, 5 February 2014
↑  "Apple's Mac OS X imitated in latest North Korea system". BBC News. 2014-02-05.
↑    Matthew Sparkes, ‏North Korean computers get 'Apple' makeover, The Telegraph, 5 February 2014
↑  Tong-hyung, Kim (5 באפריל 2010). "NK Goes for Linux-Based Operating System". The Korea Times. {{cite web}}:  (עזרה)תחזוקה - ציטוט: url-status (link)
↑  "r/linux - I managed to get a hold of the latest version of that North Korean Linux distro, in some shape or form. Here's a torrent of Red Star OS 3.0 Server". reddit (באנגלית אמריקאית). נבדק ב-2022-07-14.
↑  "북한 붉은별4.0에 오라클 버추얼박스를 탑재하고 있다" [Oracle Virtualbox is installed in DPRK's Red Star 4.0]. NK경제 (NKEconomy). 2020-06-15.
↑  "붉은별4.0 서광 오피스에서 MS워드 파일 편집 가능하다" [Sogwang Office in Red Star 4.0 can edit Microsoft Word files]. NK경제 (NKEconomy). 2020-06-23.
↑  "북한 붉은별 4.0의 기본 브라우저는? 파이어폭스" [The default web browser in Red Star 4.0 is Firefox]. NK경제 (NKEconomy). 2020-07-06.
↑  "붉은별4.0의 비밀번호 관리는 키체인으로?" [Password management in Red Star 4.0 is done by keychain?]. NK경제 (NKEconomy). 2020-07-21.
מסך הפתיחה של מערכת ההפעלה "הכוכב האדום" בגרסה הראשונה
שולחן העבודה ב"כוכב האדום" גרסה 1, עם דפדפן הקבצים פתוח
משחקים ב"כוכב האדום" גרסה 2, ביניהם גרסאות מותאמות של שולה המוקשים ו-Atomix
כלי ה-rootesetting (להשגת משתמש root) בפעולה, ב"כוכב האדום" גרסה 3
תוכנת Sogwang Office (גרסה מותאמת של OpenOffice) בגרסה 3
נהר פראי

| --- | --- |

כרזת הסרט
 בימוי:  איליה קאזאן 
 הופק בידי:  איליה קאזאן 
 תסריט:  פול אוסבורן 
 עריכה:  ויליאם ה' ריינולדס 
 שחקנים ראשיים:  מונטגומרי קליפט Frank Overton ג'יימס וסטרפילד מלקולם אטרבורי רוברט ארל ג'ונס ברברה לודן אלברט סלמי ג'יי סי. פליפן לי רמיק ג'ו ואן פליט ברוס דרן 
 מוזיקה:  קניון הופקינס 
 צילום:  אלסוורת' פרדריקס 
 מדינה:  ארצות הברית 
 חברה מפיצה:  פוקס המאה ה-20 
 שיטת הפצה:  וידאו על פי דרישה 
 הקרנת בכורה:  1960 
 משך הקרנה:  105 דק' 
 שפת הסרט:  אנגלית 
 סוגה:  סרט דרמה, סרט המבוסס על יצירה ספרותית 
 מקום התרחשות:  טנסי 
 תקציב:  1,595,000 מיליון דולר
 הכנסות:  1,500,000 מיליון דולר (בארצות הברית ובקנדה)
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
נהר פראי או זרמי זעם (באנגלית: Wild River) הוא סרט דרמה אמריקאי משנת 1960, בבימויו של איליה קאזאן, ובכיכובם של מונטגומרי קליפט, לי רמיק, ג'ו ואן פליט, אלברט סאלמי וג'יי סי. פליפן. התסריט הוא אדפטציה של התסריטאי פול אוסבורן על פי שני רומנים: Dunbar's Cove מאת בורדן דיאל ו-Mud on the Stars מאת ויליאם בראדפורד היואי. עלילת הסרט משלבת את עלילתו של דיאל, אודות מאבק ירושה בין רשות עמק טנסי לבין בעלי אדמות, ואת הדמויות של היואי - בני משפחה מטריארכלית דרומית כפרית המתמודדים עם הרס אדמותיהם. בסרט זה עשה ברוס דרן את הבכורה הקולנועית שלו.
בשנת 2002 נבחר הסרט לשימור בארכיון הסרטים הלאומי של ארצות הברית שבספריית הקונגרס בשל היותו "בעל חשיבות מבחינה תרבותית, היסטורית או אסתטית".
שחקנים ודמויות

| שם השחקן/ית | שם הדמות | הערות |
| --- | --- | --- |
| מונטגומרי קליפט | צ'אק גלובר |  |
| לי רמיק | קרול גארת' בולדווין |  |
| ג'ו ואן פליט | אלה גארת' |  |
| אלברט סאלמי | ר. ג'יי. ביילי |  |
| ג'יי סי. פליפן | המילטון גארת' |  |
| ג'יימס וסטרפילד | קל גארת' |  |
| ברברה לודן | בטי ג'קסון |  |
| פרנק אוברטון | וולטר קלארק |  |
| מלקולם אטרבורי | סיי מור |  |
| ברוס דרן | ג'ק רופר | זוהי הופעת הבכורה הקולנועית של דרן |
| רוברט ארל ג'ונס | סם ג'ונסון |  |
הפקה

צילומי החוץ של נהר פראי נערכו על קון דנטון איילנד שבנהר היוואסי, במעלה הנהר מצ'ארלסטון, טנסי; ברובע העסקים הישן של העיר; ועל חצי אי מערבית לקליבלנד, טנסי, על אגם צ'יקמאוגה. צילומי הפנים נערכו באולפן שנבנה בקליבלנד.
הערות שוליים

↑  Solomon, Aubrey. Twentieth Century Fox: A Corporate and Financial History (The Scarecrow Filmmakers Series). Lanham, Maryland: Scarecrow Press, 1989. ISBN 978-0-8108-4244-1. p. 252
↑  "Rental Potentials of 1960", Variety, 4 January 1961 p 47. Please note figures are rentals as opposed to total gross.
↑  ., מודעת קולנוע, דבר, 11 בנובמבר 1960
↑  TED STRONGINCHARLESTON, TENN..  "CHARTING A 'WILD RIVER,' TENNESSEE-STYLE :Real Sites, Citizens Add to Flavor Of T.V.A. Drama Now Being Made. " New York Times (1923–current file)  29  Nov. 1959,ProQuest Historical Newspapers The New York Times (1851–2007), ProQuest. Web. 5 Nov. 2010.
חבורת הלוחמים

| --- | --- |

 מבוסס על:  The Warriors 
 בימוי:  וולטר היל 
 הופק בידי:  לורנס גורדון 
 תסריט:  David Shaber, וולטר היל 
 מוזיקה:  בארי דה וורזון 
 צילום:  אנדרו לזלו 
 מדינה:  ארצות הברית 
 חברת הפקה:  פרמאונט 
 חברה מפיצה:  פרמאונט 
 שיטת הפצה:  וידאו על פי דרישה 
 הקרנת בכורה:  9 בפברואר 1979 
 משך הקרנה:  93 דק' 
 שפת הסרט:  אנגלית 
 סוגה:  סרט פעולה, סרט מבוסס יצירה ספרותית, הוד פילם, סרט מתח, סרט דרמה 
 מקום התרחשות:  ניו יורק 
 הכנסות באתר מוג'ו:   warriors
 warriorsmovie.co.uk
 דף הסרט ב־IMDb
 
חבורת הלוחמים (באנגלית: The Warriors) הוא סרט פעולה-פולחן משנת 1979 בבימויו של וולטר היל. הסרט מבוסס על רומן מאת סול יוריק משנת 1965 שהיה מבוסס על אנבסיס של קסנופון.  ועוקב אחר כנופיית רחוב בשם "הלוחמים" מניו יורק, המואשמת ברצח מנהיג כנופיות אחר, סיירוס. החבורה נאלצת להימלט ממנהטן חזרה לשכונתם בקוני איילנד, בעוד כל כנופיות העיר רודפות אחריהם. לאורך הלילה הם נלחמים במגוון כנופיות צבעוניות, מה שהפך את הסרט לקלאסיקת פעולה ייחודית.
לאחר דיווחים על ונדליזם ואלימות, סרטי פרמאונט עצרו זמנית את מסע הפרסום שלהם ושחררה את בעלי אולמות הקולנוע מהחוזה להקרנת הסרט. למרות קבלת הפנים השלילית בתחילה, הלוחמים הפך מאז לסרט פולחן וזוכה להערכה מחדש על ידי המבקרים.
בספרו על הסרט, הסופר שון איגן סיכם את כוח המשיכה שלו: "בעוד שהסביבה בה מתרחש 'הלוחמים' הייתה בדרך כלל מוצגת בסרטים כבחינה של בעיה חברתית, סרט זה תיאר את החיים מנקודת המבט של כנופיות הרחוב. זו הייתה גישה ברורה אך מהפכנית, שהדהדה בקרב מעמד הפועלים העירוני, ובמיוחד בקרב הדור הצעיר שבו".
תקציר העלילה

לאחר שמנהיג הכנופיות סיירוס נורה למוות במהלך פגישה גדולה של כנופיות ניו יורק, "הלוחמים" מוצאים את עצמם מואשמים ברצח שלא ביצעו. הם נאלצים להימלט ולהגיע חזרה לאזור הבית שלהם בקוני איילנד, תוך כדי שהם מתמודדים עם הכנופיות השונות שרודפות אחריהם. המסע המורכב עובר דרך שכונות עוינות, תחנות רכבת, וסמטאות חשוכות, תוך שהחבורה נאבקת לשרוד.
צוות השחקנים הראשי

מייקל בק בתפקיד סוואן
ג'יימס רימר בתפקיד אייאקס
דבורה ואן ואלקנבורג בתפקיד מרסי
מרסלינו סאנצ'ס בתפקיד רמברנדט
דייוויד האריס בתפקיד קוצ'יז
דורסי רייט בתפקיד קליאון
טרי מיכוס בתפקיד ורמין
דייוויד פטריק קלי בתפקיד לות'ר
רוג'ר היל בתפקיד סיירוס
לין ת'יגפן בתפקיד השדרנית
תומאס ג'י. ווייטס בתפקיד פוקס
קבלה וביקורות

לאחר שבועיים ללא תקריות, הרחיבה חברת ההפצה את קמפיין המודעות של הסרט כדי לנצל ביקורות חיוביות ממבקרים ידועים, כולל פאולין קייל מהמגזין "הניו יורקר". קייל כתבה: "הלוחמים הוא סרט של קולנוענים אמיתיים: מבחינה ויזואלית יש לו את ההשפעה שהייתה ל-'Rock Around the Clock' מאחורי כתוביות הפתיחה של הסרט זרע הפורענות. הלוחמים הוא כמו רוק ויזואלי". בתיאטרון Grand Illusion Cinema בסיאטל, מתכנת הסרטים זאק קרלסון נזכר: "אנשים נדחסו פנימה, שכבו על הרצפה והריעו". בשבוע השישי להקרנתו, הכניס הסרט 16.4 מיליון דולר, הרבה מעבר לתקציב המוערך של 4 עד 7 מיליון דולר.
"הלוחמים" קיבל ביקורות שליליות ממבקרים בני זמנו, שגינו את חוסר הריאליזם בסרט ומצאו את הדיאלוגים בו מאולצים. בביקורתו עבור השיקגו סאן-טיימס, העניק רוג'ר איברט לסרט שניים מתוך ארבעה כוכבים, וכתב כי למרות יכולות הבימוי של וולטר היל, הסרט אינו מציאותי בסגנונו המאנייריסטי, מה שמונע מהדמויות עומק וספונטניות: "למרות הרושם שמודעות הפרסום עשויות ליצור, הסרט הזה כלל לא מתכוון להיות סרט פעולה. מדובר ביצירה סגורה. זהו בלט של אלימות גברית מסוגננת".
בשנת 2024 יצא אלבום קונספט מעין מחזמר המבוסס על עלילת הסרט
הערות שוליים

↑  Brown, Erik (27 ביוני 2020). "One book inspired Alexander the Great and 'The Warriors'". Lessons from History. נבדק ב-22 בפברואר 2021. {{cite web}}:  (עזרה)
↑  Egan, Sean.
↑  Barra, Allen (28 בנובמבר 2005). "The Warriors Fights On". Salon.com. {{cite news}}:  (עזרה)
↑  Wood, Jennifer M (20 ביוני 2004). "Midnight Movie Madness". Moviemaker. אורכב מ-המקור ב-13 במאי 2008. נבדק ב-13 בפברואר 2009. {{cite web}}:  (עזרה)
↑  Arnold, Gary (1979-03-18). "The Warriors – Surly Kids Pack a Box-Office Wallop". Washington Post.
↑  Gareth, Jones. "The Making of The Warriors". The Warriors Movie Site (באנגלית בריטית). נבדק ב-16 באוגוסט 2013. {{cite web}}:  (עזרה)
↑  Ebert, Roger (13 בפברואר 1979). "The Warriors Movie Review & Film Summary (1979)". Chicago Sun-Times. נבדק ב-11 באוגוסט 2013. {{cite news}}:  (עזרה)
| --- | --- |
בקרת זהויות :  LCCN: no2020043040   WorldCat (עם LCCN): no2020-043040
לינוקס לייט

| --- | --- |


צילום מסך משולחן העבודה של ההפצה
 מפתח:  Jerry Bezencon
 משפחה:  לינוקס
 מודל קוד:  קוד פתוח וקוד סגור
 מחזור חיים:  26 בנובמבר 2012 – הווה (12 שנים) 
 גרסה אחרונה:  4.6 ב־01 בספטמבר 2019 (לפני 5  שנים, 5  חודשים ו־17  ימים)
 סוג גרעין:  מונוליטי
 סוג רישיון:  בעיקר הרישיון הציבורי הכללי של גנו ותוכנה חופשית, אך גם מעט תוכנה קניינית (אנ') לצד אלה
 מצב עבודה:  עדכני
 מנהל חבילות:  Dpkg 
 סביבת שולחן עבודה:  Xfce 
 מבוססת על:  אובונטו לינוקס 
 אתר אינטרנט:  www.linuxliteos.com//
 
לינוקס לייט (באנגלית: Linux Lite) היא הפצת לינוקס המבוססת על ההפצות אובונטו ודביאן, ומשתמשת בסביבת שולחן העבודה Xfce. ההפצה נועדה כדי "להקל את המעבר מווינדוס למערכת הפעלה מבוססת לינוקס, לקל ביותר ככל שניתן".
תוכנה

ההפצה מבוססת על גרסאות תל"א (תמיכה לטווח ארוך) של אובונטו, גרסאות שזוכות לזמן תמיכה ארוך יותר, המגיע לחמש שנים.
תוכנות שניתן למצוא בהפצה:
דפדפן-פיירפוקס.
תוכנת דואר אלקטרוני- מוזילה ת'נדרבירד
תוכנת אופיס- ליברה אופיס
נגן מדיה-VLC
תוכנת עיבוד תמונה-גימפ
תוכנת גיבוי ושחזור הקרויה Timeshift.
מנהל קבצים-Thunar (סייר הקבצים ברירת המחדל של Xfce).
החל מגרסה 4 ההפצה לא תומכת במחשבי 32 ביט.
דרישות מערכת > דרישות מינימליות

מעבד: מעבד במהירות 1 ג'יגהרץ
RAM: 768 MB
מקום נדרש בדיסק הקשיח: 8 ג'יגה בייט
רזולוציה: תצוגת  VGA בגודל 1024x768.
דרישות מערכת > דרישות מומלצות

מעבד:מעבד במהירות 1.5 ג'יגהרץ
RAM: 1024 MB
מקום נדרש לאחסון בדיסק הקשיח: 20 GB
רזולוציה: תצוגת VGA, DVI או HDMI בגודל 1366x768.
האתר מזכיר גם שיש צורך בכונן DVD או בחיבור USB לשם העלאת תמונת ISO של ההפצה למחשב. ניתן גם לרכוש מדיית התקנה, בין אם DVD או דיסק און קי, מהחברה.
גרסאות

| מקרא |
| --- | --- | --- | --- |
| לא נתמך יותר | עדיין נתמך | נוכחי | עומד לצאת |
| מספר גרסה | שם קוד (אם יש) | תאריך יציאה | הערות נוספות |
| --- | --- | --- | --- |
| 1.0.0 |  | 26 באוקטובר 2012 | גרסה ראשונה |
| 1.0.2 |  | 25 בנובמבר 2012 |  |
| 1.0.4 |  | 1 בפברואר 2013 |  |
| 1.0.6 |  | 24 ביוני 2013 |  |
| 1.0.8 |  | 17 בינואר 2014 |  |
| 2.0 | Beryl | 1 ביוני 2014 |  |
| 2.2 |  | 2 בדצמבר 2014 |  |
| 2.4 |  | 31 במאי 2015 |  |
| 2.6 |  | 1 בספטמבר 2015 |  |
| 2.8 |  | 31 בינואר 2016 | התמיכה בה (ובכל תתי הגרסאות של גרסה 2) הסתיימה באפריל 2019 |
| 3.0 | Citrine | 31 במאי 2016 |  |
| 3.2 |  | 31 באוקטובר 2016 |  |
| 3.4 |  | 31 במרץ 2017 |  |
| 3.6 |  | 31 באוגוסט 2017 |  |
| 3.8 |  | 31 בינואר 2018 | גרסה אחרונה התומכת ב-32 ביט. התמיכה בה (ובכל תתי הגרסאות של גרסה 3) תסתיים באפריל 2021 |
| 4.0 | Diamond | 31 במאי 2018 |  |
| 4.2 |  | 31 באוקטובר 2018 |  |
| 4.4 |  | 31 במרץ 2019 |  |
| 4.6 |  | 31 באוגוסט 2019 |  |
| 4.8 |  | 1 בפברואר 2020 |  |
| 5.0 |  | 1 ביוני 2020 |  |
הערות שוליים

↑  מתוך אתר ההפצה
↑  מתוך אתר ההפצה
↑  מתוך דף הורדת ההפצה באתר ההפצה
↑  על מנהל הקבצים Thunar, מתוך אתר ההפצה (Linux From Scratch (LFS)
↑  מתוך דף הורדת ההפצה באתר ההפצה
↑  מתוך דף הורדת ההפצה באתר ההפצה
↑  רשימת גרסאות ההפצה ותאריכי שחרורן, מתוך אתר DistroWatch
↑  מתוך דף הורדת ההפצה באתר ההפצה
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לינוקס לייט".
לכשכש בכלב

| --- | --- |

כרזת הסרט
 מבוסס על:  Wag the Dog: A Novel 
 בימוי:  בארי לוינסון 
 הופק בידי:  בארי לוינסון, רוברט דה נירו 
 תסריט:  הילרי הנקין, דייוויד מאמט 
 עריכה:  סטו לינדר 
 שחקנים ראשיים:  דסטין הופמן רוברט דה נירו אן הייש ויליאם ה. מייסי וילי נלסון
 מוזיקה:  מארק נופלר 
 צילום:  רוברט ריצ'רדסון 
 מדינה:  ארצות הברית 
 חברת הפקה:  ניו ליין סינמה 
 חברה מפיצה:  ניו ליין סינמה
 שיטת הפצה:  וידאו על פי דרישה 
 הקרנת בכורה:  17 בדצמבר 1997
 משך הקרנה:  97 דק' 
 שפת הסרט:  אנגלית 
 סוגה:  דרמה קומית, סרט מבוסס יצירה ספרותית 
 מקום התרחשות:  וושינגטון די. סי. 
 הכנסות באתר מוג'ו:   wagthedog
 פרסים:  מועמדות לשני פרסי אוסקר
 דף הסרט ב־IMDb
 
לכשכש בכלב (באנגלית: Wag the Dog) הוא סרט סאטירי אמריקני אשר בוים על ידי בארי לוינסון ויצא לאקרנים בשנת 1997. הסרט, בכיכובם של רוברט דה נירו ודסטין הופמן, מבוסס על ספרו של לארי בייהרט, "גיבור אמריקאי" (American Hero) (אנ'). הסרט היה מועמד לשני פרסי אוסקר: דסטין הופמן בקטגוריית השחקן הטוב ביותר (הפסיד את התואר לג'ק ניקולסון על השתתפותו בסרט הכי טוב שיש), והילרי הנקין ודייוויד מאמט בקטגוריית התסריט המעובד הטוב ביותר, על עיבוד מהספר "גיבור אמריקאי".
ליהוק

דסטין הופמן – סטנלי מוטס.
רוברט דה נירו – קונרד ברין.
אן הייש – ויניפרד איימס.
דניס לירי – פאד קינג.
וילי נלסון – ג'וני דין.
ויליאם ה. מייסי – צ'ארלס יאנג.
וודי הרלסון – ויליאם שומן.
מסרים בסרט

הסרט מהווה סאטירה על תרבות תקשורת ההמונים: הציבור בולע בשקיקה כל מה שנאמר לפניו בתקשורת מבלי לנסות לערער על אמיתות הדברים שנאמרים שם. כך שלמעשה, הממשל או כל גורם אחר שיחפוץ בכך יוכל לבדות מציאות, והציבור יאמין שזו המציאות בה הוא חי. הדבר נאמר באופן ישיר על ידי קונרד: "זה אמיתי. ראיתי את זה בטלוויזיה". כמו כן, הסרט מבקר את הקלות בה ניתן לשטות בציבור ובאמצעי התקשורת, שלא תמיד עושים הכל כדי להגיע לחקר האמת.
הסרט מהווה סאטירה על התרבות ההוליוודית ועל הקונפורמיות בחברה האמריקאית (ההליכה בעדר למען שחרורו של שומן). לאורך כל הסרט, גם כשעוד ועוד בעיות צצות ומאיימות לפגום בתוכניתם, ממשיך לטעון מוטס כי "זה שום דבר!" ("!This is nothing"), ושבכל הפקה אחרת שלו הוא נתקל בבעיות גדולות יותר.
יש האומרים שמדובר בסרט נבואי שחזה במדויק את הנעשה סביב פרשת מוניקה לווינסקי וסדאם חוסיין. גם המצדדים בתאוריית הקשר על זיוף הנחיתה על הירח משתמשים בסרט כהוכחה לטענותיהם.
השפעות הסרט

הביטוי "לכשכש בכלב" היה קיים עוד לפני יציאת הסרט, ופירושו היה שחלק קטן במערכת קובע את התנהלות המערכת כולה. לאחר יציאת הסרט, הביטוי קיבל משמעות נוספת שכוונתו היא הצגה מסולפת של המציאות בתקשורת על מנת ליצור דעת קהל (פעמים רבות הביטוי עונה על שני פירושיו האפשריים בו זמנית).
Microsoft Windows 9x

| --- | --- |

 מפתח:  מיקרוסופט
 משפחה:  Windows
 מודל קוד:  קוד סגור
 מחזור חיים:  24 באוגוסט 1995 – הווה (29 שנים) 
 גרסה אחרונה:  Windows ME, 4.90.3000
 סוג גרעין:  מונוליטי
 סוג רישיון:  EULA
 מצב עבודה:  Windows 95 – התמיכה הופסקה ב-31 בדצמבר 2001.   Windows 98 – התמיכה הופסקה ב-11 ביולי 2006.
 פלטפורמות:  x86 
 אתר אינטרנט:  www.microsoft.com/windows
 → Microsoft Windows 3.xWindows NT ←
 
Windows 9x היא משפחה של מערכות הפעלה מבית מיקרוסופט הכוללת את Windows 95, ‏Windows 98 ו-Windows ME. משפחה זו מבוססת על ליבה מונוליטית מעורבת התומכת בתוכנות 16/32 ביט.
משפחת 9x שלטה בשוק מערכות ההפעלה במשך זמן רב, מיקרוסופט הפסיקה את התמיכה הרשמית ב-Windows 95 בדצמבר 2001 ובשתי המערכות הנוספות ביולי 2006.
היסטוריה

מערכת ההפעלה הראשונה במשפחה זו, Windows 95, יצאה ב-24 באוגוסט 1995 והחליפה את Windows 3.1 ששלטה בשוק. המערכת שווקה לראשונה עם דפדפן האינטרנט אינטרנט אקספלורר, חינם ללא תוספת מחיר, וכברירת מחדל של מערכת ההפעלה. מהלך זה למעשה חיסל את דפדפן האינטרנט המתחרה נטסקייפ. בדצמבר 1997, שופט מחוזי מניו־יורק, פרסם החלטה המחייבת את מיקרוסופט למכור ליצרני מחשבים גרסה של "חלונות 95'", שאינה כוללת את דפדפן האינטרנט שלה. זאת, כדי לא לפגוע ביכולת התחרות של המתחרה, נטסקייפ. אך בשלב זה כבר הפך האקספלורר למוביל השוק.
ב־25 ביוני 1998 היא הוחלפה על ידי Windows 98. גרסה בעברית הושקה בנובמבר 1998 וגרסה בערבית הושקה בישראל חודש אחר כך. השקת הגרסה התעכבה מספר חודשים לאחר שהוחלט להרחיב את מערכת ההפעלה הארגונית Windows NT לקו מוצרים לשימוש כללי של מערכת ההפעלה עבור כל המחשבים האישיים במקום משפחת "Microsoft Windows 9x", והיה צורך לבנות עבורה מסלול מיזוג עם מערכת Windows NT. בנוסף הוגשה תביעה על ידי משרד המשפטים האמריקני ו־18 מדינות בארצות הברית נגד מיקרוסופט על ניצול לרעה של כוחה המונופוליסטי וניתן צו מניעה זמני על ההפצה.
Windows 98 הוחלפה על ידי Windows ME ב־14 בספטמבר 2000. גרסה זו נקראה תחילה "Windows Millennium".
באוקטובר 2001 הושקה Windows XP, מערכת ההפעלה שמזגה בין מערכת ההפעלה הארגונית Windows 2000 למשפחת מערכות ה־"Microsoft Windows 9x". מערכת נוספת שהייתה בפיתוח בשם Neptune לא הושקה לבסוף.
ממשק המשתמש

Windows 95 הייתה מערכת ההפעלה הראשונה שכללה את שורת המשימות, תפריט ההתחלה ומנהל הקבצים Explorer. מרכיבים אלה נשארו יציבים בגרסאות עתידיות עד שב-Windows Vista הוחלף כפתור ההתחל בכפתור עגול עליו מצויר הלוגו של המערכת, ואילו ב־Windows 8 כפתור ה"התחל" נעלם לחלוטין בממשק המשתמש, ואילו המקש שעליו היה מצויר הלוגו של Windows – שעד כה שיגר את תפריט ההתחל – הפנה למסך פתיחה בעיצוב ה־Metro החדשני ובו ניתן לשגר יישומים. לעומת זאת, ב-Windows 8.1 חזר כפתור ההתחל למקומו לאחר מחאת משתמשים אם כי הוא עדיין מפנה למסך המטרו וב־Windows 10 תפריט ההתחלה חזר.
שינויים מגרסאות קודמות

מערכת הקבצים כללה תמיכה בשמות קבצים ארוכים ובריבוי משימות באמצעות הפקעת מעבד. בעוד הגרסאות הקודמות של Windows היו ממשקים גרפיים הרצים על פלטפורמת DOS, גרסת Windows 95 הכילה את כל הרכיבים הדרושים להרצת המערכת.
שינויים מגרסאות קודמות > טעינת המערכת

לצורך אתחול המחשב נעשה שימוש ב־DOS – בזמן העלייה טען המחשב את MS-DOS כדי להריץ את הקבצים Config.sys, COMMAND.COM ו-AUTOEXEC.BAT. בסוף תהליך האתחול הורץ הקובץ Win.com כדי להריץ את מנהל הסביבה הווירטואלית לצורך הרצת הקבצים SYSTEM.INI וטעינת מנהל ההתקנים והחלפת שיטת ניהול הזיכרון למצב מוגן. במצב זה ייבאו מנהלי ההתקנים הווירטואליים את מצב המערכת מ־DOS, המירו אותו לתצורת 32 סיביות וכיבו אותו. ב־Windows ME בוטל השימוש בקובץ Win.com ומנהל ההתקנים הווירטואלי נטען באמצעות (VMM32.VXD) ‏IO.SYS.
שינויים מגרסאות קודמות > ארכיטקטורה

הליבה – ליבת Windows 95 הייתה מורכבת ממנהל הסביבה הווירטואלית (VMM), מנהל הקבצים (IFSHLP) ומנהל התצורה (Configuration Manager). ב-Windows 98 התווסף מנהל ההתקנים הווירטואליים החדש (NTKERN).
מרחב המשתמש – מרחב המשתמש היה מורכב מתת־מערכת ה־16 סיביות (Win16) ותת־מערכת ה־32 סיביות (Win32) אשר היו אחראים על הרצת תוכניות 16 סיביות ו-32 סיביות וממשק MS-DOS אשר היה אחראי על הטעינה ותמיכה לאחור בתוכניות התואמות ל־MS-DOS.
גרסאות Windows 9x תמכו בשימוש במרחב כתובות זיכרון בגודל  2^{32} בתים כאשר מחציתם שמורים למרחב המשתמש והמחצית השנייה שמורה לליבה ומנהלי ההתקנים.
שינויים מגרסאות קודמות > מנהל הקבצים

מערכת הקבצים התבססה על FAT16, המערכת אפשרה שימוש ב־Vfat כך שתוכניות תואמות Windows 95 ותוכניות DOS הרצות מתוך מערכת ההפעלה יכלו להשתמש בשמות קבצים הכוללים עד 256 תווים. במהלך שדרוג המחשב תוכנת ההתקנה הייתה מזהה תוכניות העשויות לפגוע בקבצים אלו ומונעת את השימוש בהן. כאשר המשתמש היה מעלה את המחשב בתצורת DOS הייתה נמנעת ממנו גישה ישירה לדיסק.
שינויים מגרסאות קודמות > תמיכה ב־32 סיביות

תת־מערכת הרצת תוכניות ה־32 סיביות נקראה Virtual Machine Manager‏ (VMM) והייתה חלק מהליבה. תפקידה היה ליצור, להריץ, ולפקח על יצירת המכונות הווירטואליות המריצות את התוכניות. VMM סיפקה ממשק לניהול זיכרון, תהליכים ופסיקות. VMM ומנהל ההתקנים הווירטואליים חלקו מרחב כתובות יחיד בעל מבנה שטוח ופעלו בו ברמת הרשאות 0 (נקרא גם Ring 0)‏. VMM אפשר ריבוי תהליכונים באמצעות הפקעת מעבד ולכן מסוגל להריץ מספר תוכניות החולקות מעבד בחלוקת זמן.
מנהלי ההתקנים הווירטואליים אפשרו למערכת ההפעלה לגשת ישירות למשאבי חומרה ולספק ממשק עבודה ברמה נמוכה. מנהל ההתקנים (Msgsrv32) אפשר לטעון מנהלי התקנים וירטואליים בזמן אתחול המערכת וסיפק את הממשק לתקשורת עם מנהלי ההתקנים. בנוסף, מנהל ההתקנים היה אחראי על ביצוע מספר פעולות רקע כטעינת המעטפת.
שינויים מגרסאות קודמות > תמיכה לאחור ב־16 סיביות

לצורך תמיכה בתוכנות 16 סיביות שעבדו באופן ישיר מול התקני חומרה סיפקה Windows 95 אפשרות לגשת לממשק הישן. כאשר המערכת זיהתה שתוכנה הפעילה את פסיקה 21h לצורך גישה ישירה ל־DOS היא הייתה בודקת את סוג הפעולה וטוענת במידת הצורך את IFSMGR.SYS אשר היה מריץ את התוכנית בתצורת 16 סיביות ומחליף את צורת העבודה חזרה ל־32 סיביות כדי שהמערכת תוכל להמשיך לעבוד.
שימוש בקובצי Registry

בניגוד לגרסאות קודמות של Windows שטענו הגדרות באמצעות קובצי האתחול AUTOEXEC.BAT, Config.sys או קובצי הגדרות מסוג ini, השתמשו מערכות ההפעלה ממשפחת 9x בקובצי Registry כדי לאחסן הגדרות. גרסאות 95 ו־98 השתמשו בשני קובצי Registry שנקראו User.dat ו־System.dat, בחלונות ME התווסף הקובץ Classes.dat. בקבצים אלה נשמרו הגדרות המשתמש, הגדרות התצורה והגדרות חומרה שונות. המערכות המשיכו לתמוך בקובצי ini עד ליציאת Windows XP ואילך, שם ההגדרות נשמרות כקובצי hive (קבצים ללא סיומת, תחת השמות SYSTEM, SOFTWARE, SECURITY ועוד).
ראו גם

Windows 3.x
Microsoft Windows
מיקרוסופט TechNet
הערות שוליים

↑  מיכל רמתי, מיקרוסופט מפסיקה את שירותי התמיכה ואת פרסום עדכוני האבטחה במערכת ההפעלה חלונות 98, באתר TheMarker‏, 11 ביולי 2006
↑  רוני ליפשיץ, ‏נדחה ערעור של מיקרוסופט נגד הסרת "אקספלורר" מ"חלונות 95'", באתר גלובס, 18 בינואר 1998
↑  מאת מרי שגיא, סן פרנסיסקו, ‏מיקרוסופט משיקה בסאן פרנסיסקו את "חלונות 98'", באתר גלובס, 28 ביוני 1998
↑  מיקרוסופט חושפת את חלונות 98 בעברית - ומתחילה במירוץ אל השוק הסלולרי, באתר גלובס, 8 בנובמבר 1998
↑  אלה יעקבי, ‏מיקרוסופט ישראל החלה לשווק את חלונות 98 בערבית, באתר גלובס, 23 בדצמבר 1998
↑  תמיר אשל, ‏חלונות 98 תופעל בשלט-רחוק, באתר גלובס, 19 באוקטובר 1997
↑  רויטרס, וושינגטון, ‏בית דין לעירעורים בארה"ב ביטל צו מניעה זמני נגד מערכת "חלונות 98", באתר גלובס, 14 במאי 1998
↑  ינאי אלפסי, ‏מיקרוסופט השיקה את מערכת ההפעלה החדשה Windows ME, באתר גלובס, 11 בספטמבר 2000
↑  איי אונליין, הדבר הבא של מיקרוסופט: מערכת ההפעלה  ME תחליף את חלונות 98', באתר TheMarker‏, 20 בפברואר 2000
↑  צורי דאר, מיקרוסופט ישראל השיקה את מערכת ההפעלה Windows Millennium, באתר TheMarker‏, 11 בספטמבר 2000
↑  חיים הנדוורקר, חברת מיקרוסופט השיקה רשמית את חלונות XP, באתר הארץ, 25 באוקטובר 2001
↑  מאת ג'ון דבוז'אק, פורבס, ‏המחשב הסודי של מיקרוסופט, באתר גלובס, 8 בינואר 2001